open-index/open-wikipedia-markdown huggingface dataset:
Իմ անունը

***Իմ անունը***  (հանգըլ՝  마이 네임, կոր. նոր ռոմ.՝ Mai Neim), հարավկորեական հեռուստասերիալ է ռեժիսոր Կիմ Ջին-մինի կողմից։ Գլխավոր դերերում՝ Հան Սո Հին, Պարկ Հի Սուն և Ան Բո-հյուն։ Սերիալը պտտվում է մի կնոջ շուրջ, ով միանում է ավազակախմբին՝ վրեժ լուծելու իր հոր մահվան համար, այնուհետև քողարկվում է որպես ոստիկան։ Ութից երեք սերիաները ցուցադրվել են Բուսանի 26-րդ միջազգային կինոփառատոնում՝ նորաստեղծ *«Էկրանի վրա»* բաժնում, 2021 թվականի հոկտեմբերի 7-ին։ Այն թողարկվել է Netflix-ում 2021 թվականի հոկտեմբերի 15-ին։

## Սինոփսիս
Հոր սպանությունից հետո Հան Սո-հին վրեժխնդիր է լինում, վստահում է մի հզոր, հանցագործների ղեկավարի և նրա ղեկավարությամբ մտնում ոստիկանական ուժեր։

## Դերեր
#### Գլխավոր կերպարներ

* *Հան Սո-հինը* Յուն Ջի-վու դերում / Օ Հյե Ջին

Դոնգչոնի անդամ, ով ներթափանցում է ոստիկանական ուժեր որպես Օ Հյե Ջին՝ վրեժ լուծելու իր հոր սպանության համար։

* *Ան Բոհյունը*  Ջոն Պիլ Դոյի դերում

Ինչագ մետրոպոլիտեն ոստիկանության գործակալության թմրամիջոցների դեմ պայքարի բաժնի հետախույզ, ով դառնում է Հյե-Ջինի գործընկերը այն բանից հետո, երբ նա միանում է ստորաբաժանմանը։ Սկզբում չէր սիրում Ջի-վուին, քանի որ նա փչացրեց իրենց կազմած օպերացիան, որը պլանավորում էր 6 ամիս։ Ի վերջո սիրահարվեց Ջի-վուին, բայց սպանվեց Մու-ջինի կողմից նրա աչքի առաջ։

* *Պարկ Հի Սուն* Չոյ Մու-ջինի դերում

Դոնգչեոնի ղեկավարը, որը Կորեայի ամենամեծ թմրանյութերի ցանցն է։ Նա վստահում է Ջի-վուին, ով իր լավագույն ընկերոջ դուստրն է։

#### Երկրորդական կերպարներ
* *Կիմ Սանգ Հոն* Չա Գի-հոյի դերում

Ինչագ մետրոպոլիտեն ոստիկանության գործակալության թմրամիջոցների դեմ պայքարի բաժնի ղեկավար, ով երդվել է տապալել Դոնգչոնին նախքան թոշակի անցնելը։

* *Լի Հակ Ջունը* Յունգ Թաե-Ջուի դերում

Դոնգչեոնի անդամ։ Նա Մու-ջինի ամենավստահելի կամակատարն է։

* *Չանգ Ռյուլը* Դո Գանգ Ջեեի դերում

Դոնգչոնի նախկին անդամ։Նա երդվում է վրեժ լուծել կազմակերպության դեմ այն բանից հետո, երբ հեռացվել է Ջիվուին բռնաբարելու փորձի համար, երբ նա պարտվեց նրան մրցախաղում։

* *Յուն Կյունգ-հոն* Յուն Դոնգ Հունի դերում

Ջի-վուի հայրը և Մու-ջինի մտերիմ ընկերը, ում սպանությամբ սկսում է Ջի-վուի վրեժխնդրության ճանապարհը։

## Սերիաներ

## Բնօրինակ սաունդթրեք

## Պարգևատրումներ
### Մրցանակներ

### Ցուցակ

## Ծանոթագրություններ

## Արտաքին հղումներ
* 

Կատեգորիա:Հարավկորեական հեռուստասերիալներ
Կատեգորիա:Բնօրինակում անաղբյուր հոդվածներ
Օլիվիե Բլանշար

**Օլիվիե Ժան Բլանշար** ( , ծնվել է՝ ), ֆրանսիացի տնտեսագետ, Գլխավոր տնտեսագետ և Արժույթի միջազգային հիմնադրամի (ԱՄՀ) հետազոտությունների ղեկավար 2008 թվականից մինչև 2015 թվականի սեպտեմբերի 8-ը։

Մասաչուսեթսի տեխնոլոգիական ինստիտուտի գիտությունների թեկնածու է 1977 թվականից։ Աշխատել է Հարվարդի համալսարանում 1977-1983 թվականներին և Մասաչուսեթսի տեխնոլոգիական ինստիտուտում 1983 թվականից, պրոֆեսոր է նույն ինստիտուտում 1985 թվականից։

ԱՄՀ-ից թոշակի անցնելուց հետո նա տեղափոխվել է Պետերսոնի Համաշխարհային տնտեսագիտության ինստիտուտ (Վաշինգտոն)։ Ըստ իր հայացքների՝ նա դասվում է որպես «նոր քեյնսական»։

Մոնրեալի Քվեբեկի համալսարանի պատվավոր դոկտորի կոչում է ստացել 2004 թվականին։ Արվեստների և գիտությունների ամերիկյան ակադեմիայի անդամ  է 1990 թվականից։

## Հիմնական ստեղծագործութուններ
* *Бланшар О., Фишер, Стэнли* Лекции по макроэкономике = Lectures on macroeconomics — : Изд. дом «Дело» РАНХиГС, 2014. — 680 с. — ISBN 978-5-7749-0829-5
* *Бланшар О.* Макроэкономика = Macroeconomics — : Изд. дом Высшая школа экономики|ВШЭ, 2015. — 671 с. — ISBN 978-5-7598-1242-5
* «Традиционная интерпретация макроэкономических флуктуаций» (A Traditional Interpretation of Macroeconomic Fluctuations, 1989)
* «Экономическая теория пост-коммунистического перехода» (The Economics of Post-Сommunist transition, 1997)

## Ծանոթագրություններ

## Արտաքին հղումներ
* Բլանշարի էջը Մասաչուսեթսի տեխնոլոգիական ինստիտուտի կայքում

Կատեգորիա:Ամերիկացի տնտեսագետներ
Կատեգորիա:Հարվարդի համալսարանի շրջանավարտներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիացի տնտեսագետներ
Մկների հիմարություններ

**Մկների հիմարություններ ** (), 1954 թվականի սեպտեմբերի 4-ին թողարկած «Թոմն ու Ջերին» մուլտֆիլմի 85-րդ դրվագը։ Սերիալի հիմնական երաժշտական ստեղծագործությունը Պյոտր Չայկովսկու «Քնած գեղեցկուհի» վալսն է։

## Սյուժե
Ջերին և Նիբբլսը խոհանոցը ողողել էին ջրով և սահադաշտի համար պայմաններ ստեղծել։ Նրանք չմուշկներով սահում էին սառույցի վրա, մինչև Թոմը արթնացավ և տեսավ նրանց։ Այդ պահին Նիբբլսը քաշեց Թոմի բեղերը, ինչի համար Թոմը բռնեց նրան գորգի միջոցով։ Թոմը սկսեց հետապնդել մկներին, բայց սառույցի վրա ճարպկություն չունենալու պատճառով նա բախվեց պահարանին, որտեղ գտավ մի զույգ սառցե չմուշկներ։ Դա օգնեց Թոմին արագացնել և պահպանել հավասարակշռությունը սառույցի վրա, թեև նա դեռ շարունակում էր խրվել կահույքին, որի արդյունքում ընկավ նկուղ:

Թոմը դուրս եկավ նկուղից և շարունակեց իր փորձերը՝ բռնելու մկներին։ Ճիշտ այն պահին, երբ կատուն քիչ էր մնում բռներ Ջերիին, Նիբբլսը հալեցրեց սառույցը, ինչի հետևանքով Թոմը ընկավ և թրջվեց։ Ջերին բարձրացավ ավելի բարձր տեղ, բայց Թոմը գտավ նրան և սկսեց ջուր շաղ տալ։ Այդ պահին Նիբբլսը միացրեց սառնարանի արագ սառեցման կոճակը և սառեցրեց թե՛ հատակը, թե՛ թաց Թոմին, որը վերածվեց սառցե արձանի։ Դրանից հետո մկները շարունակեցին զվարճանալ սառույցի վրա, կտրուկ շրջադարձներով պտտվել սառցե կատվի շուրջը, որը կարող էր միայն պտտել աչքերը և նայել:

## Վարկանիշներ
Հետազոտող Մայքլ Սամերդիկի կարծիքով՝ «Թոմ և Ջերի» սերիալում դասական երաժշտության կիրառումը այս դեպքում հասել է նրբագեղ գագաթնակետին։ Նախորդ տարիների «Կատուների համերգ» և «Յոհան մկնիկը» սերիալից հետո «Մկների հիմարությունները» ցույց է տալիս այս մուլտֆիլմում ստեղծված հմայիչ պատկերների կատարյալ համադրությունը Պյոտր Չայկովսկու ռոմանտիկ երաժշտության ներքո։ Նրա կարծիքով՝ այս սերիալներում Ուիլյամ Հաննան և Ջոզեֆ Բարբերան իրենց կարողությունները լավագույնս են դրսևորել։ Հետագա տարիների շարքն այնքան էլ լավը չէր:

## Տես նաև
Թոմն ու Ջերին

## Ծանոթագրություններ

## Գրականություն
* 
* 
* 
* 

## Արտաքին հղումներ
* 

Կատեգորիա:«Թոմն ու Ջերին» մուլտսերիալի դրվագներ
Նիկոլա Յոկիչ

**Նիկոլա Յոկիչ** (, կյուրեղագիր՝ *Никола Јокић*, , ), սերբ պրոֆեսիոնալ բասկետբոլիստ, կենտրոնական։ Հանդես է գալիս Բասկետբոլի ազգային ասոցիացիայի (NBA) «Դենվեր Նագեթս» ակումբում։

Ծնվել է Սերբիայի Սոմբոր քաղաքում։ Մասնագիտական կարիերան սկսել է 17 տարեկանում՝ ելույթներ ունենալով Բասկետբոլի ադրիատիկ լիգայի «Մեգա Բասկետ» ակումբում։ Ընտրվել է NBA-ի 2014 թվականի դրաֆթի երկրորդ ռաունդի 41-րդ համարի ներքո՝ «Դենվեր Նագեթսի» կողմից։

Մարզական կարիերայի ընթացքում մեկ անգամ նվաճել է NBA-ի տիտղոսը (2023)` արժանանալով գերեզրափակչի ամենաարժեքավոր բասեկտբոլիստի (MVP) կոչմանը, ինչպես նաև երկու անգամ ճանաչվել է NBA-ի առաջնության ամենաարժեքավոր բասկետբոլիստի (MVP) կոչմանը, չորս անգամ ճանաչվել NBA-ի աստղ, ընդգրկվել «All-NBA» խորհրդանշական հավաքականներում։ Ընդգրկված է կարիերայի ընթացքում ամենաշատ թրիփլ դաբլ գրանցած (կանոնավոր առաջնությունում և փլեյ-օֆում) մարզիկների տասնյակում։

Ակումբային կարիերայից զատ, հանդես է գալիս նաև Սերբիայի բասկետբոլի ազգային հավաքականում, որի կազմում 2016 թվականի Ռիո դե Ժանեյրոյի ամառային օլիմպիական խաղերում նվաճել է արծաթե մեդալ։

## Ծանոթագրություններ

## Արտաքին հղումներ
* Էջը NBA.com կայքում
* Էջը Բասկետբոլ ռեֆերենսում 

Կատեգորիա:Դենվեր Նագեթսի բասկետբոլիստներ
Կատեգորիա:Սերբ բասկետբոլիստներ
Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Ամիր Յարոն

**Ամիր Յարոն** (, ), իսրայելցի և ամերիկացի տնտեսագետ,, պրոֆեսոր, Իսրայելի բանկի կառավարիչ։

## Կենսագրություն
Ամիր Յարոնը ծնվել է Իսրայելում 1964 թվականին և իր մանկությունն անցկացրել է Ռամաթ ՀաՇարոնում և Ռամաթ Գանում։ 1985 թվականից մինչև 1989 թվականը ծառայել է Իսրայելի պաշտպանության բանակում՝ որպես NHS-ի ֆինանսական խորհրդատուի բաժնի սպա։ Թել Ավիվի համալսարանում ստացել է բակալավրի, ապա մագիստրոսի կոչում տնտեսագիտության ոլորտում, ավարտել է այն գերազանցությամբ 1989 թվականին։  Ուսումը շարունակել է Չիկագոյի համալսարանում, որտեղ 1994 թվականին ստացել է դոկտորի աստիճան։

Ավարտելուց հետո զբաղվել է հետազոտություններով և դասավանդել ԱՄՆ տարբեր համալսարաններում, նրա մասնագիտական կարիերայի մեծ մասը կապված է Փենսիլվանիայի համալսարանի հետ։ 2009 թվականից  Ուորթոնի բիզնեսի դպրոցի ֆինանսների պրոֆեսոր է։ Աշխատել է Ֆիլադելֆիայի Դաշնային պահուստային բանկի գիտական խորհրդատու։

2018 թվականի հոկտեմբերի 9-ին վարչապետ Բենիամին Նեթանյահուն հայտարարեց, որ ինքը ընտրել է Ամիր Յարոնին որպես Իսրայելի բանկի հաջորդ կառավարչի թեկնածու։ Նա  այդ պաշտոնին պաշտոնապես հաստատվել է 2018 թվականի դեկտեմբերի 24-ին՝ փոխարինելով Կարնիտ Ֆլուգին, որի լիազորությունների ժամկետը լրացել է նոյեմբերին։

## Ծանոթագրություններ

## Արտաքին հղումներ
* Официальная биография
* Wharton Professor Amir Yaron Tapped as Next Bank of Israel Governor

Կատեգորիա:Ամերիկացի տնտեսագետներ
Կատեգորիա:Իսրայելի տնտեսագետներ
Կատեգորիա:Տնտեսագիտական գիտությունների դոկտորներ
Վերդենի ճակատամարտի հուշամեդալ

**Վերդենի ճակատամարտի հուշամեդալ** (, այլ աղբյուրներում օգտագործվում է նաև «Վերդենի համար» անվանումը)․ ոչ պաշտոնական շքանշան, որը սահմանվել է 1916 թվականի նոյեմբերի 20-ին Ֆրանսիայի Վերդեն քաղաքի քաղաքային խորհրդի կողմից՝ Առաջին համաշխարհային պատերազմի Վերդենի ճակատամարտի մասնակիցներին պարգևատրելու համար։ Ոչ պաշտոնական մեդալ է։ Այս շքանշանը կրելու իրավունք ունեն միայն ֆրանսիական կամ դաշնակից բանակների այն վետերանները, որոնք 1914 թվականի հուլիսի 31-ից մինչև 1918 թվականի նոյեմբերի 11-ը ծառայել են ռազմաճակատի Վերդենի հատվածում՝ Արգոնի անտառի և Սեն-Միյելի միջև, ենթարկվել են թնդանոթային ռմբակոծման (բացառությամբ օդային ռմբակոծության ենթարկվածների)։

Վերդենի քաղաքային խորհրդի նույն որոշմամբ ստեղծվել է «Ոսկե գիրք», որը գտնվում է քաղաքային խորհրդի շենքում, և որում գրանցվել են այս մեդալով բոլոր պարգևատրվածները։

Չնայած իր ոչ պաշտոնական կարգավիճակին, Վերդենի ճակատամարտի հուշամեդալը Ֆրանսիայի ամենապատվավոր ռազմական պարգևներից մեկն է համարվում։

Médaille de Verdun du colonel Brébant (verso).jpg|Մեդալի դարձերեսը
Medaille de verdun.png|Մեդալով պարգեվատրվելու դիպլոմ


## Ծանոթագրություններ

Կատեգորիա:1916 պարգևներ
Կատեգորիա:Ֆրանսիայի մեդալներ
Մուշտակով Վեներան

**«Մուշտակով Վեներան»** (), ավստրիացի գրող Լեոպոլդ ֆոն Զախեր Մազոխի ամենահայտնի ստեղծագործությունը։ 1869 թվականին ամսագրային տարբերակի հրապարակումից հետո ստեղծագործությունն ընդգրկվել է «Կայենի ժառանգությունը» շարքի առաջին հատորում։

Գլխավոր հերոսը՝ Սևերինը, մի կնոջ հանդեպ ունենում է էրոտիկ երևակայություն, որտեղ այդ կինը նրան նվաստացնում է։ Հզոր ու գեղեցիկ կնոջ իդեալը նա անվանում է «Մուշտակով Վեներա»։ Կարպատյան հանգստավայրում Սևերին հանդիպում է արտասովոր մի այրի կնոջ՝ Վանդա ֆոն Դունաևին, որը գրավում է անտիկ զգայականության փիլիսոփայությամբ և քրիստոնեական ամուսնության նախապաշարմունքների մերժմամբ։ Որոշելով, որ իր առջև նույն «Մուշտակով Վեներան» է, Սևերինը անմնացորդ սիրահարվում է նրան և հրավիրում իրականացնելու իր գաղտնի երևակայությունը։ Սկզբում Վանդան մերժում է, սակայն հետզհետե նրան սկսում է ավելի դուր գալ ու հուզել տիրուհու և ստրուկի խաղը, քան Սևերինին։

Ստեղծագործության բնաբան է ընտրված Հուդիթի գրքից. «Աստված պատժեց նրան և կնոջ ձեռքը տվեց»։

Ստեղծագործությունը մի քանի անգամ էկրանավորվել է։

Վեպը հայերեն է հրատարակվել 2022 թվականին։

## Մշակույթի մեջ
* Այս վեպի շնորհիվ նվաստացումից ու բռնությունից հաճույք ստանալու միտումը կոչվեց մազոխիզմ։
* Այս վեպի մոտիվներով է գրվել The Velvet Underground խմբի «Մուշտակով Վեներան» երգը։

## Ծանոթագրություններ

## Արտաքին հղումներ
*Մուշտակով Վեներան անգլերեն թարգմանությամբ

Կատեգորիա:Էրոտիկ վեպեր
Կատեգորիա:Գերմաներեն վեպեր
Կատեգորիա:Դարակ հրատարակչության գրքեր
Կատեգորիա:1869 վեպեր
Կատեգորիա:Հայերեն թարգմանված գրքեր
Ելենա Զդրոկովա

**Ելենա Վլադիմիրովնա  Զդրոկովա**  (, ), ռուս ռեգբիստ, ԲԿՄԱ-ի և Ռուսաստանի ռեգբիի հավաքականի պաշտպան, Եվրոպայի եռակի չեմպիոն։ Ռուսաստանի սպորտի վարպետ (1 նոյեմբերի, 2016), Ռուսաստանի սպորտի վաստակավոր վարպետ (27 ապրիլի, 2018)։

## Կենսագրություն
Մինչև ռեգբին զբաղվել է թեթև ատլետիկայով (մի քանի անգամ հաղթել է Ռուսաստանի առաջնություններում) և բալետով։ 2014 թվականի մայիսին դարձել է «Ենիսեյ-ՍՏՄ» ակումբի խաղացող, նրա հետ դուրս է եկել Ռուսաստանի 2015 թվականի գավաթի եզրափակիչ և դարձել 2015 և 2016 թվականների Ռուսաստանի առաջնությունների արծաթե մեդալակիր։ Ճանաչվել է 2016 թվականի մրցաշրջանի լավագույն ռմբարկու (115 միավոր՝ 17 փորձերից և 15 իրացումից հետո)։

Ռուսաստանի հավաքականի կազմում դարձել է Եվրոպայի 2016, 2017, 2019 և 2021 (էտապներ Լիսաբոնում և Մոսկվայում) թվականների չեմպիոն, 2016 թվականին ճանաչվել տարվա ռեգբիստ Ռուսաստանում։ Եվրոպայի 2016 թվականի առաջնությունում 12 հանդիպումների արդյունքում ճանաչվել է ամենաարդյունավետ խաղացող՝ 14 փորձով հավաքելով 70 միավոր։ 2021 թվականի հուլիսին ընդգրկվել է Ռուսաստանի օլիմպիական կոմիտեի հայտացուցակում՝ մասնակցելու Տոկիոյի Օլիմպիական խաղերին։

## Ծանոթագրություններ

## Արտաքին հղումներ
* 
* Она не знала о регби до шестнадцати лет и мечтала стать хореографом, а в итоге оказалась на Олимпиаде 

Կատեգորիա:Ռուս մարզիկներ
Կատեգորիա:Ռուսաստանի սպորտի վաստակավոր վարպետներ
Դարյա Լուշինա

**Դարյա Վլադիմիրովնա Լուշինա** (, ), ռուս ռեգբիստ, «Կուբան» ակումբի խաղացող (ք. Կրասնոդար), 2016, 2017, 2018 և 2021 թվականների Եվրոպայի չեմպիոն, Ռուսաստանի միջազգային կարգի սպորտի վարպետ, Ռուսաստանի սպորտի վաստակավոր վարպետ։

## Կենսագրություն
«Դոլգոպրուդնենսկիե Սոկոլի» ՕՀՄՊՄԴ-ի սան է։ Հանդես է եկել 1997 թվականին ծնված մինչև 15 տարեկան տղաների թիմում։ 15 տարեկանում տեղափոխվել է «Սլավյանկա» վարպետների կանանց թիմ, այնուհետև տեղափոխվել է «Խիմկի» ակումբ։ Առաջին մարզիչը եղել է Վալերի Վալենտինովիչ Ռոմանովը։ Որպես Ռուսաստանի ռեգբիի պատանեկան հավաքականի ավագ հանդես է եկել 2014 թվականի Եվրոպայի առաջնությունում, որտեղ թիմի հետ զբաղեցրել է 4-րդ տեղը։

Ռեգբի-7ի Ռուսաստանի հավաքականի կազմում չորս անգամ հաղթել է Եվրոպայի առաջնությունում 2016, 2017, 2018 և 2021 թվականներին (էտապներ Լիսաբոնում և Մոսկվայում), դարձել է 2015 թվականի Եվրոպայի առաջնության արծաթե մեդալակիր։ 2017 թվականին Ֆրանսիայի Մալմոր սյուր Կորրեզ քաղաքում անցկացված Եվրոպայի առաջնության առաջին էտապում Դարյան 28 միավոր է վաստակել իրականացվող իրացումների շնորհիվ։ Ռեգբի-7-ի համաշխարհային սերիայում 99 խաղերում վաստակել է 217 միավոր 13 փորձերի և 76 իրացման շնորհիվ։

Նեապոլում անցկացված ամառային Ունիվերսիադայում ռեգբի-7 մարզաձևում նվաճել է բրոնզե մեդալ (ներկայացրել է Ուրալի ֆիզիկական կուլտուրայի պետական համալսարանը)։ 2021 թվականի հուլիսին ընդգրկվել է Ռուսաստանի օլիմպիական կոմիտեի հայտացուցակում և մասնակցել Տոկիոյի Օլիմպիական խաղերին։

## Ծանոթագրություններ

## Արտաքին հղումներ
* 

Կատեգորիա:Ռուս մարզիկներ
Կատեգորիա:Ռուսաստանի սպորտի վաստակավոր վարպետներ
Montero (Call Me by Your Name)

**«Montero (Call Me By Your Name)»** (ոճավ․ որպես «**MONTERO (Call Me By Your Name)**»), ամերիկացի ռեփ կատարող Lil Nash-ի սինգլը, որը թողարկվել է 2021 թվականի մարտի 26-ին Columbia Records լեյբլում։ Երգի հեղինակներն են Մոնտերո Լամար Հիլը, Դենզել Բատիստը, Դևիդ Բիրալը, Օմեր Ֆեդին և Ռոսարիո Լենցոն։ Կոմպոզիցիան համանուն ստուդիական ալբոմի առաջին թրեքն է։

## Նախապատմություն
Առաջին անգամ երգի հատվածը ցուցադրվել է 2020 թվականի հուլիսի 9-ին Lil Nas X-ի Twitter-օգտահաշվում՝ տեսագրության տեսքով, որում նա գնում է մեքենայում և ձևացնում, որ երգում է երգը։ Նույն թվականի նոյեմբերի 12-ին երաժիշտը Instagram Live-ում հայտարարել է, որ «Call Me By Your Name»-ը կդառնա նրա հաջորդ երգը, որը նա կթողարկի։

2021 թվականի փետրվարի 2-ին շվեյցարական Logitech ընկերության համար գովազդ է հրապարակվել YouTube-ալիքում՝ Սուպեր գավաթի ժամանակ, որտեղ օգտագործվել է այդ ձայնագրության մի հատված։ Տեսահոլովակի նկարագրության մեջ բացահայտվել է երգի անվանումը՝ «Montero (Call Me By Your Name)»։ Ավելի ուշ՝ փետրվարի 8-ին, ռեփերը իր Tiktok Instagram-ում հրապարակել էր տեսանյութ՝ իր թվիթերի սքրինով, որը կցված էր վերևում։ Հոլովակի սկզբում նա հայտնվում է դեմքի մի քանի ցնցող արտահայտություններով, իսկ հետո տարածում է բաճկոնը՝ իր մարզաշապիկի տակ արհեստական կուրծքը ցուցադրելու համար և սկսում է պարել իր նոր երգի ներքո։

2021 թվականի մարտին Lil Nash X-ն իր Twitter-ի էջում տեղադրել է երգից մի հատված՝ ուղղված ռեփեր 6ix9ine-ին։ Նույն սոցիալական ցանցում, մի քանի օր անց, երաժիշտը ներկայացրել է իսպանացի-խորվաթ նկարիչ Ֆիլիպ Չուստիչի ստեղծած շապիկը և «Montero (Call Me By Your Name)» թողարկման տեղեկատվությունը ամսաթվի մասին՝  2021 թվականի մարտի 26-ին բացելով սինգլի նախնական ավելացումը երաժշտական երկու ծառայությունների՝ Spotify և Apple Music մեդիատեքին։

## Նկարագրություն
Սինգլի անվան առաջին մասը վերաբերում է Lil Nas X անվանմանը, իսկ երկրորդ մասը՝ «Call Me By Your Name», «Կոչի՛ր ինձ քո անունով» ֆիլմի անվանմանը։

Թրեքի շապիկը Միքելանջելոյի «Ադամի արարումը» որմնանկարի վերամեկնաբանությունն է, որում ներկայացված են Lil Nas X-ի երկու ռեինկառնացիաներ. առաջինը պատկերված է ամպի վրա ճախրող, գրեթե ամբողջովին մերկ և երկար սև հյուսք ունեցող որմնանկարներով, որը նետն ուղղել է իր երկրորդ տարբերակին։ Նա, իր հերթին, պառկած է մեկ այլ ամպի վրա՝ նույնպես գրեթե մերկ և  «բոցավառվող» կարմիր մազերով։

## Երգացանկ
***Original version**
#"Montero (Call Me by Your Name)" – 2:17
***Extended version**
#"Montero (Call Me by Your Name)" – 2:17
#"Montero (Call Me by Your Name)" (Satan's extended version) – 2:50

***Instrumental version**
#"Montero (Call Me by Your Name)" – 2:17
#"Montero (Call Me by Your Name)" (Satan's extended version) – 2:50
#"Montero (Call Me by Your Name)" (But Lil Nas X is silent the entire time) – 2:48
***EP version**
#"Montero (Call Me by Your Name)" – 2:17
#"Montero (Call Me by Your Name)" (But Lil Nas X makes all the sounds with his mouth) – 2:20
#"Montero (Call Me by Your Name)" (Satan's extended version) – 2:50
#"Montero (Call Me by Your Name)" (But Lil Nas X is silent the entire time) – 2:48

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Թողարկմա պատմություն

## Ծանոթագրություններ

Կատեգորիա:Lil Nas X-ի սինգլներ
Հայրն ուներ երեք որդի

**«Հայրն ուներ երեք որդի»** (), խորհրդային գեղարվեստական ֆիլմ, որը նկարահանել է ռեժիսոր Գենադի Իվանովը «Մոսֆիլմ» կինոստուդիայում։ Թողարկվել է 1981 թվականին։

## Սյուժե
Առևտրային նավատորմի նավապետն ուներ երեք որդի՝ նկարիչ, նավաստի և երաժիշտ։ Եղբայրներն ապրում էին համերաշխ, մինչև ավագն ու միջնեկը սիրահարվում են նույն աղջկա։ Արդյունքում լուրջ վիճաբանություն է տեղի ունենում, ընտանիքում հարաբերությունները վատանում են։ Հրդեհի ժամանակ նավի վրա մահանում է հայրը։ Ընդհանուր վիշտը կրկին մերձեցնում է եղբայրներին։

## Դերերում
* Օլեգ Եֆրեմով - Դմիտրի Ալեքսեևիչ, հայրը, առևտրային նավատորմի նավապետ
* Ադա Ռոգովցևա - Զինաիդա Միխայլովնա, մայրը
* Ալեքսանդր Սոլովյով – *Կիրիլ, ավագ որդին
* Ալեքսանդր Տիմոշկին – *Յուրի, միջնեկ որդին
* Վլադիմիր Շևելկով – *Գերկա, կրտսեր որդին
* Իրինա Մալիշևա – *Սվետլանա
* Ռաիսա Կուրկինա – *Վերա, Սվետլանայի մայրը
* Դանիել Նետրեբին – *Եգոր, Սվետլանայի հայրը
* Վսևոլոդ Սաֆոնով – *Կոնստանտին, նավաստի, հոր ծառայակիցը
* Օքսանա Ստրելցովա – *Նաստասյա
* Իվան Ռիժով – *Սերգեյ Իվանովիչ, Նաստասյայի պապը
* Ելենա Նաումկինա – *Լենա
* Գենադի Բորտնիկով – *Պավել
* Վլադիմիր Կուրաշկին – *Էդիկ

## Նկարահանող խումբ
* Սցենարի հեղինակներ՝ Բորիս Պավլենոկ (լուսագրերում՝ Արխիպովեց), Սամսոն Պոլյակով
* Ռեժիսոր՝ Գենադի Իվանով
* Օպերատոր՝ Անատոլի Պետրիցկի
* Նկարիչ՝ Լեոնիդ Պլատով
* Կոմպոզիտոր՝ Էդուարդ Արտեմև

## Փաստեր
* Նկարահանումներն անցկացվել են Ղրիմում՝ Մեծ Ալուշտայում, ֆիլմի վերջում ցուցադրվում է Սևաստոպոլի բարձրագույն ռազմածովային ինժեներական ուսումնարանը (վերին անցակետը, հրապարակ, 1981 թվականին ընդունվածների երդման արարողությունը (ավարտել են 1986 թվականին)։
* Երաժշտական թեմաներից մեկի ժամանակ բանաստեղծ Նիկոլայ Զինովևը բանաստեղծություն է գրել․ այդ կերպ ծնվել է «Танго под тишину» երգը, որը կատարել է Ռոքսանա Բաբայանը։

## Ծանոթագրություններ

## Արտաքին հղումներ
«Հայրն ուներ երեք որդի» ֆիլմը «Մոսֆիլմի» օնլայն կինոթատրոնում

Կատեգորիա:1980-ականների ռուսերեն ֆիլմեր
Կատեգորիա:1981 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գենադի Իվանովի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Մատիցա ցրնոգորսկա

**Մատիցա ցրնոգորսկա** (, *mâtit͡sa t͡srnǒɡorska*), մշակութային հաստատություն Չեռնոգորիայում։ Հիմնադրվել է 1993 թվականին որպես ոչ կառավարական կազմակերպություն, որն ըստ ամենայնի աջակցում է  չեռնոգորիական ազգային ու մշակութային ինքնությանը և լեզվի տարածմանը, ուսումնասիրությանն ու զարգացմանը։ Այդ նպատակով կազմակերպում է սեմինարներ, ֆորումներ, դասախոսություններ, հրատարակում է ուսումնասիրություններ, սերտ կապեր հաստատում չեռնոգորիական սփյուռքի հետ։ Կազմակերպության բաժանմունքները գործում են երկրի գրեթե ողջ տարածքում։ 2008 թվականին Չեռնոգորիայի խորհրդարանը հավանություն է տվել Մատիցա ցրնոգորսկայի մասին օրենքին, որով նրան շնորհվել է մշակութային անկախ հաստատության կարգավիճակ։

2000 թվականին Մատիցա ցրնոգորսկան սկսել է հրատարակել *Matica* ամսագիրը։

## Պատմություն
Մատիցա ցրնոգորսկան կազմավորվել է 1993 թվականի մայիսի 22-ին Ցետինյեում։ Կազմակերպությունը հաստատուն կերպով հանդես է եկել երկրի անկախությանն աջակցելու, այդ անկախությունը աներեր կերպով պաշտպանելու, ժողովրդավարություն հաստատելու և զարգացնելու, ազգային ու կրոնական հանդուրժողականություն դրսևորելու, եվրոպական և միջերկրածովյան տարածաշրջաներին Չեռնոգորիայի սերտ ինտեգրումն ապահովելու դիրքերից։ 2008 թվականի մարտի 18-ին Չեռնոգորիայի խորհրդարանն օրենք է ընդունել Մատիցա ցրնոգորսկայի մասին և նրան շնորհել մշակույթի բնագավառում անկախ կազմակերպության կարգավիճակ։

## Նախագահներ
Մատիցա ցրնոգորսկայի նախագահները.
*Դրագան Ռադուլովիչ (22 մայիսի 2013 թ. – ներկա ժամանակներ)
*Բրանկո Բանևիչ (23 հունվարի 1999 թ. – 22 մայիսի 2013 թ.)
*Բոժինա Իվանովիչ (22 մայիսի 1993 թ. – 23 հունվարի 1999 թ.)

## Ծանոթագրություններ

## Արտաքին հղումներ
* Կազմակերպության պաշտոնական կայքէջը

Կատեգորիա:Մշակութային կազմակերպություններ
Կատեգորիա:Չեռնոգորիայի մշակույթ
Սալվատորե Կոնիետտի դե Մարտիիս

**Սալվատորե Կոնիետտի դե Մարտիիս** (**, ծնվել է՝ ), իտալացի քաղաքական տնտեսագետ, Թուրինի համալսարանի պրոֆեսոր։

## Կենսագրություն
Սալվատորե Կոնիետի Դե Մարտիիսը ծնվել է 1844 թվականի հունվարի 19-ին Իտալիայի  Բարրի քաղաքում։ Սովորել է Պիզայում 1861-1865 թվականներին։

1866 թվականին նա ընդգրկվել է Գարիբալդիի կամավորների շարքում տիրոլյան արշավին մասնակցելու համար, իսկ հաջորդ տարի, վերադառնալով Բարի, նշանակվել է քաղաքային դպրոցների տնօրեն ինչպես նաև *Արդյունաբերական և մասնագիտական ինստիտուտի* քաղաքատնտեսության պրոֆեսոր։

1868 թվականին տեղափոխվել է Մանտուա՝ գավառական տեխնիկական ինստիտուտում իրավունք և տնտեսագիտություն դասավանդելու։ Մանթուայում սկսել է աշխատել որպես հրապարակախոս՝ ղեկավարելով «Gazette Mantua» (1870-1874) թերթը և համագործակցելով «Հաստատակամություն» կազմակերպության հետ՝ հրապարակումներ անելով քաղաքական և սոցիալական հարցերի վերաբերյալ։

Նշանակվելով Սիենայի և Թուրինի համալսարանների պրոֆեսոր 1878 թվականին, նա տեղափոխվեց Պիեմոնտեզի մայրաքաղաք՝ դասավանդելու քաղաքական տնտեսություն։ Կարևոր անվճար դասընթաց դասավանդեց նաև սոցիոլոգիայից։ Այստեղ նա հիմնեց Քաղաքական տնտեսության լաբորատորիան, որն այժմ կրում է իր անունը, և նրա տնօրենն էր 1893 թվականից։ Սալվատորե Կոգնետի Դե Մարտիիսը Թուրինի Իտալիայի թագավորական արդյունաբերական թանգարանում տնտեսագիտության և արդյունաբերական իրավունքի պրոֆեսոր էր։

## Մատենագրություն
* «Della attinenza tra l'economia sociale e la storia» (Ֆլոր., 1866)
* «L'economia sociale e la famiglia» (Միլան, 1869)
* «La circolazione dela ricchezza negli Stati Uniti d'America» (Թուրին, 1875)
* «Forme e leggi delle perturbazioni Economiche» (Թուրին, 1878)
* «Le form primitive nell'evoluzione Economica» (Թուրին, 1881)
* «L'economia come scienza autonoma» (Թուրին, 1886)
* «Il socialismo negli Stati Uniti d'America» (Թուրին, 1887) և այլն։

## Ծանոթագրություններ

## Արտաքին հղումներ
* 
* Salvatore Cognetti de Martiis breve biografia di R. Marchionatti, in Accademia delle Scienze di Torino, sito torinoscienza.it. URL visitato il 26 novembre 2012.

Կատեգորիա:19-րդ դարի տնտեսագետներ
Կատեգորիա:Իտալացի պատմաբաններ
Կատեգորիա:Իտալացի տնտեսագետներ
Հայրո Ուլկինակու

**Հայրո Ուլկինակու** (, ), Չեռնոգորիայում ապրող ալբան գրող։

## Կենսագրություն
Հայրո Ուլկինակուն ծնվել է 1938 թվականի մայիսի 3-ին Չեռնոգորիայի Ուլցին քաղաքում, ալբանական ընտանիքում։ Ծննդավայրում տարրական ու միջնակարգ դպրոցներն ավարտելուց հետո ուսումնառությունը շարունակել է Կոսովոյի մայրաքաղաքի՝ Պրիշտինայի համալսարանում։ Սովորել է նաև Բելգրադի համալսարանի ալբանական գրականության ու լեզվի բաժնում։ Այնուհետև երկար տարիներ մանկավարժական աշխատանք է կատարել Չեռնոգորիայում և Կոսովոյում։ 1967 թվականից անցել է ժուռնալիստական աշխատանքի Պրիշտինայի ռադիոհողորդումների խմբագրությունում։ 1990 թվականի հուլիսի 5-ին նշանակվել է Պրիշտինայի հեռուստատեսության մանկական ծրագրերի խմբագիր։ Բացի այդ, նա եղել է *Zgjimi, GEP, Pionieri, Fati և Okarina* ամսագրերի խմբագրական կոլեգիաների, Կոսովոյի գրողների և ժուռնալիստների լիգաների, Չեռնոգորիայի ալբան ստեղծագործողներ միության անդամ։

## Ստեղծագործություն
Հայրո Ուլկինակուն հիմնականում արձակ ու չափածո ստեղծագործություններ է գրել մանուկների համար։ Հեղինակել է նաև մի քանի պիես, որոնցից հիշատակության է արժանի հատկապես *Tërë bota Kosovë!* («Կոսովոն մի ամբողջ աշխարհ է») դրաման։

## Երկեր
### Մանկական գրքեր
* Fëmijët e detit
* Margaritarët e zinj
* Çelësi i artë
* Kolovajza e florinjtë e Hënës
* Mbrëmje pulëbardhash
* Fëmijëria në bregdet
* Gjiri i Shpresës
* Ligji i detit
* Ani, Ben, Ani
* Bukuria e detit
* Panorama e detit
* Thesari i piratëve
* Pëllumbat në antenë
* Mos qaj Kestrina
* Barka me vela
* Limani i Qetësisë
* Lulekuqet mbi banka
* Ishulli i Gjelbër
* Libri për detin 6 + 1

### Դրամաներ
* Tërë bota Kosovë!

### Գիտական աշխատություններ
* Deti, detarët e Ulqinit
* Detarë, peshkatarë, ulqinakë
* Detaria, detarë, dokumente
* Libri për Ulqinin dhe ulqinakët
* Glosar
* Thesar popullor

## Ծանոթագրություններ

Կատեգորիա:20-րդ դարի տղամարդ գրողներ
Կատեգորիա:Ալբանացի գրողներ
Կատեգորիա:Ալբանացի դրամատուրգներ
Կատեգորիա:Ալբանացի լրագրողներ
Դնևնիկ

**Դնևնիկ** (սլովեներեն՝ *Dnevnik*, հայերեն թարգմանած՝ «*Օրաթերթ*»), սլովենական լրագիր, որ լույս է տեսնում Սլովենիայի մայրաքաղաք Լյուբլյանայում։ Ձախ-կենտրոնական ուղղությանը պատկանող պարբերական է, որն ամենաշատ ընթերցողներն ունի Կենտրոնական Սլովենիայում և հատկապես Լյուբլյանայի տարածաշրջանում։ Սլովենիայում հրատարակվող պարբերականների շարքում իր տարածվածությամբ, ընթերցողների ընդհանուր թվաքանակով զբաղեցնում է երկրորդ տեղը։

## Պատմություն
*«Դնևնիկ»*-ի առաջին համարը լույս է տեսել 1951 թվականի հունիս ամսին՝ «*Լյուբլյանսկի դնևնիկ*» (*Ljubljanski dnevnik*) անվանումով։ 1968 թվականից պարբերաթերթը հրատարակվել է «Դնևնիկ»՝ *Dnevnik* անվանումով։

Օրաթերթը 2003 թվականին թողարկվել է 66 հազար օրինակ, 2007 թվականին՝ 58.300 օրինակ տպաքանակով (այն ժամանակ դա երրորդ ցուցանիշն էր Սլովենիայում)։ 2011 թվականի հուլիս-սեպտեմբեր ամիսներին օրաթերթի տպաքանակը ռեցեսիայի հետևանքով նվազել է, հասել 37.194-ի, սակայն այդ տարվա մնացած ամիսներին ու հաջորդ տարվա առաջին կիսամյակում կտրուկ աճել է և անցել 147 հազար օրինակի սահմանագիծը (ըստ տպագիր մեդիայի գործունեության պարբերական ուսումնասիրություններ իրականացնող *Valicon* մարքեթինգային հետազոտական ընկերության տվյալների)։

## Ծանոթագրություններ

## Արտաքին հղումներ
* ''Dnevnik''-ի առցանց թողարկումը

Կատեգորիա:Սլովենիայի մշակույթ
Երկրների ցանկն ըստ նախընթաց և կանխատեսվող ՀՆԱ-ի (անվանական)

մինի|Երկրների համաշխարհային քարտեզն ըստ անվանական ՀՆԱ-ի 2019 թվական
**Երկրների ցանկն ըստ նախընթաց և կանխատեսվող ՀՆԱ-ի (անվանական)** (), Արժույթի միջազգային հիմնադրամի, Միավորված ազգերի կազմակերպության, Համաշխարհային բանկի կողմից երկրների դասակարգված ցանկ՝ ըստ նախընթաց և կանխատեսվող համախառն ներքին արդյունքի (անվանական)։ Դասակարգումը կատարված է ԱՄՆ դոլարի պաշտոնական փոխարժեքների տվյալներով և ճշգրտված չէ գնաճի համար։ Պաշտոնական տվյալները վերցված են Արժույթի միջազգային հիմնադրամի 2022 թվականի Համաշխարհային տնտեսական հեռանկարների (WEO), ինչպես նաև՝ Միավորված ազգերի կազմակերպության, Համաշխարհային բանկի տվյալների բազաներից։

## Միավորված ազգերի կազմակերպության գնահատումները 1970-1979 թվականներին

## Արժույթի միջազգային հիմնադրամի գնահատումները 1980-1989 թվականներին

## Արժույթի միջազգային հիմնադրամի գնահատումները 1990-1999 թվականներին

## Արժույթի միջազգային հիմնադրամի գնահատումները 2000-2009 թվականներին

## Արժույթի միջազգային հիմնադրամի գնահատումները 2010-2019 թվականներին

## Արժույթի միջազգային հիմնադրամի կանխատեսումները 2020-2027 թվականներին

## Համախառն ներքին արդյունքի նշաձողերն ըստ երկրների (տրիլիոն դոլար)
Ստորև ներկայացված է այն երկրների ցանկը, որոնք որոշակի ժամանակաշրջանում հասել են անվանական ՀՆԱ-ի որոշակի շեմին՝ ըստ Արժույթի միջազգային հիմնադրամի , Միավորված ազգերի կազմակերպության, Համաշխարհային բանկի։

## Համախառն ներքին արդյունքի կանխատեսվող գնահատումներ
Ներոհիշյալ աղյուսակը ներկայացնում է 2021-ից մինչև 2036 թվականների 20 խոշորագույն տնտեսությունների ՀՆԱ-ի գնահատումները, որն իրականացվել է 2021 թվականի դեկտեմբերին Մեծ Բրիտանիայի Բիզնեսի և տնտեսական հետազոտությունների կենտրոնի կողմից։

Ստորև ներկայացվում է 2016-ից մինչև 2050 թվականների 20 խոշորագույն տնտեսությունների ՀՆԱ-ի գնահատումները, որոնք արվել են 2017 թվականին Մեծ Բրիտանիայի Pricewaterhouse Coopers կողմից։

Հետևյալ աղյուսակը 2010-ից մինչև 2050 թվականների ամենամեծ 10 տնտեսությունների գնահատումն է, որը կազմվել է 2011 թվականին Citigroup-ի կողմից։

Այս գնահատումները կատարվել են 2006 թվականին Goldman Sachs բանկի կողմից։ Որոշ երկրներ, ինչպիսիք են Իսպանիան և Նիդեռլանդները դուրս են մնացել գնահատումից, որի պատճառը  զարգացող երկրների վրա կենտրոնացնումն է։

## Ծանոթագրություններ

Կատեգորիա:Ազգային հաշիվներ
Կատեգորիա:Երկրների ցանկեր
Չափնի (այլ կիրառումներ)

**Չափնի** անվանումը կարող է վերաբերել.

* Չափնի՝ գյուղ Արցախի Հանրապետության Շահումյանի շրջանում (ներկայում գտնվում է Ադրբեջանի զինված ուժերի վերահսկողության ներքո),
* Չափնի՝ գյուղ Հայաստանի Սյունիքի մարզի Կապան համայնքում։
Պտտագլոր (Ռևոլվեր)

մինի|Colt Model 1873 Single Action, գործարանային փորագրություն 1893 Cuno Helfricht-ի կողմից
**Ռևոլվերը** (անգլերեն revolve «պտտել», ֆրանսերեն revolver, լատիներեն revolvare - գլորվել, և թարգմանաբար **պտտագլոր**), բազմակի լիցքավորված կարճփողանի փոքր զենք է պտտվող թմբուկով, որը հանդես է գալիս որպես պահեստատուփ։ Թմբուկն ունի մի քանի խցիկ, որոնցում տեղակայված է զինամթերք։ Կրակոցի պահին հաջորդ խցիկը ծառայում է որպես խցիկ։

ԳՕՍՏ 28653-2018-ի սահմանման համաձայն՝ «խցիկների կամ տակառների պտտվող բլոկով ատրճանակ»։

## Պատմություն
### Վաղ ռևոլվերներ
300px|մինի|աջից|Վեց կրակոց անիվի կողպեքով ատրճանակ (1590 թ․)
Առաջին զենքերը դեռ շեղվում էին ատրճանակի սովորական սահմանումից։ Նրանք բոլորը դնչկալներ էին, որոնցից յուրաքանչյուրը կազմում էր տակառի հետևի ծայրը։ Այսպիսով, պտտվում էր ոչ միայն թմբուկը` շարժիչի լիցքավորմամբ և արկով, այլ ամբողջ տակառի հավաքածուն։

Կենտրոնական Եվրոպայում արդեն կային 15-րդ դարում պտտվող խողովակներով բազմափողանի զենքի մասին նկատառումներ։ 15-րդ դարի վերջի Նյուրնբերգյան ձեռագիրը ցույց է տալիս երեք կրակոց լուցկու կողպեքի հրացան՝ պտտվող փողով։ Բազմփողանի լուցկու կողպեքի զենքերով առաջին գործնական փորձերը կատարվել են մոտ 1500 թվականին։ 1595-ից 1600 թվականներին անիվի կողպեքներով առաջին հրացանների փոքր քանակություններն արտադրվել են գերմանացի հրացանագործների կողմից։ Այդ ժամանակ կային գերմանական արտադրության մի քանի ռևոլվերներ՝ դիպուկ գործողության կողպեքներով։ 1600 թվականից ի վեր ավելի ու ավելի շատ կայծքարային ատրճանակներ են կառուցվել։ Սակայն միանգամյա ատրճանակների համեմատ դրանց թիվը փոքր էր։ Դա պայմանավորված էր նրանց չափերով (մինչև 550 մմ), քաշով (մինչև 2,85 կգ) և յուրաքանչյուր խցիկի համար այբբենարանի փոշին հուսալիորեն պահելու խնդրով։

Միտումը դեպի բազմակի կրակոցներ, հավանաբար, առաջացել է պատերազմներում ատրճանակների կիրառմամբ։ Եթե որսորդը վրիպում էր, նա միայն կորցրել էր իր զոհը, իսկ եթե զինվորը վրիպում էր, ապա նա անպաշտպան էր և, հնարավոր է, կորցրեց իր կյանքը։ Այդ պատճառով ատրճանակները հաճախ վաճառվում էին զույգերով, որպեսզի գոնե մեկը երկրորդ կրակոցն ունենար։ Թեև վաղ շրջանում կային կրկնակի հրացաններ և որսի համար նախատեսված հրացաններ, առաջին իսկական երկփողանի ատրճանակը անիվի կողպեքով հայտնվեց միայն մոտ 1530 թվականին։ 18-րդ դարում հայտնվեց թակել գործողության համակարգը՝ օգտագործելով մեկ կողպեքը մի քանի վազքի համար։ Կողպեքը հավասարեցվել է արձակվող տակառին։ Կային ատրճանակներ, որտեղ, ընդհակառակը, մի կողպեքի հետ կարող էին մի քանի տակառներ դասավորվել։ Այս զենքերը կոչվում էին Վենդերս։ Այս տեսակի առաջին ռևոլվերը թվագրվում է 1540 թվականին։ Վենետիկում ցուցադրված զենքն ունի երեք տականի։ Յուրաքանչյուր կրակոցից հետո կողպեքը բաց էր թողնվում, տակառի հավաքածուն պտտվում էր 120° և նորից կողպվում։ Այնուամենայնիվ, ռևոլվերների այս վաղ նախորդները շուտով մոռացվեցին։

## Ստուգաբանություն
Դեռևս 19-րդ դարում անգլո-ամերիկյան ռևոլվեր տերմինն օգտագործվում էր բնօրինակ գերմանական պտտվող ատրճանակ տերմինը նկարագրելու համար։ Լատիներեն revolvere նշանակում է ետ դառնալ կամ շրջվել։

## Ծանոթագրություններ

Կատեգորիա:Ամերիկյան հայտնագործություններ
Կատեգորիա:Կարճ ատրճանակներ
Դայվա Բատիտե

**Դայվա Բատիտե** (, ), լիտվացի շախմատիստ, կանանց միջազգային վարպետ (2018)։

Մարզիչ Վիտալիուս Վլադաս Անդրյուշայտիսի սանը։

Լիտվայի 2004 և 2015 թվականների չեմպիոն (2004 թվականին Դիանա Իվոշկայտեի հետ կիսել է 1-2-րդ տեղերը և լրացուցիչ ցուցանիշներով գերազանցել է նրան)։ Լիտվայի 2006, 2007, 2016 և 2018 թվականների առաջնությունների արծաթե մեդալակիր (2016 և 2018 թվականներին մասնակցել է 1-2-րդ տեղերի բաժանմանը, սակայն երկու անգամ էլ լրացուցիչ ցուցանիշներով կորցրել է չեմպիոնական տիտղոսը)։ Լիտվայի 2001, 2005 և 2010 թվականների առաջնությունների բրոնզե մեդալակիր (2001 թվականին  կիսել է 3-5-րդ տեղերը և լրացուցիչ ցուցանիշներով գերազանցել է մրցակիցներին)։ Լիտվայի 1999 և 2000 թվականների առաջնություններում 3-րդ տեղի բաժանման մասնակից (բրոնզե մեդալները ստացել են մյուս շախմատիստները)։

Լիտվայի հավաքականի կազմում մասնակցել է հինգ շախմատային օլիմպիադաների (2000, 2004, 2006, 2016 և 2018), Եվրոպայի թիմային երկու առաջնությունների (2007 և 2015), 2005 թվականին՝ Լատվիայի հավաքականի հետ մրցախաղի։

1998 թվականի Եվրոպայի պատանեկան առաջնության և 1999 թվականի պատանեկան առաջնության մասնակից։  2000 թվականի աշխարհի պատանեկան առաջնության մասնակից։

2013 և 2018 թվականների Եվրոպայի անհատական առաջնությունների մասնակից։

«''ŠK Margiris Kaunas»'' ակումբի կազմում 1999 թվականի Եվրոպական ակումբների գավաթի մասնակից։

2010-ականների սկզբից մշտապես բնակվում է Վիեննայում։ «*Frau Schach»* կանանց ակումբի մարզիչ։ «*ASVÖ Pamhagen»* ակումբի կազմու 2018/2019 թվականների մրցաշրջանում Ավստրիայի կանանց Բունդեսլիգայի հաղթող։

## Հիմնական սպորտային արդյունքներ

## Վարկանիշի փոփոխություն

## Ծանոթագրություններ

## Արտաքին հղումներ
* Партии Д. Батите в базе Chessgames
* Личная карточка Д. Батите на сайте 365Chess

Կատեգորիա:Շախմատային օլիմպիադաների մասնակիցներ
Կատեգորիա:Շախմատի միջազգային վարպետներ
Կատեգորիա:Լիտվացի շախմատիստներ
Գորան Ստոյանովիչ

270px|մինի|Գորան Ստոյանովիչ. 2016 թ.
**Գորան Ստոյանովիչ** (չեռնոգորերեն՝ *Goran Stojanović*, ), չեռնոգորա-քաթարյան ձեռնագնդորդ։

## Ակումբային կարիերա
Մարզական կարիերան սկսել է հայրենի օրրանի՝ չեռնոգորիական Բար քաղաքի «Մորնար Բար» ակումբում, այնուհետև հանդես է եկել «Ցրվենա Զվեզդա» (2000–2002), «Լովչեն» (2002–2004), «Գրասհոպերս» (2004–2005), *VfL Pfullingen* (2005–2006), *VfL Gummersbach* (2006–2011), *Rhein-Neckar Löwen* (2011–2014), «Էլ Ջայիշ» (2014–2017) ակումբների ձեռքի գնդակի թիմերում։

## Միջազգային կարիերա
Միջազգային ասպարեզում Ստոյանովիչը նախ ներկայացրել է Չեռնոգորիան՝ հայրենի երկրի տղամարդկանց ձեռքի գնդակի հավաքականի կազմում մասնակցելով այդ հավաքականի առաջնելույթին՝ առաջին խոշոր մրցաշարին՝ Եվրոպայի 2008 թվականի առաջնությանը։ Հետագայում նա դարձել է Քաթարի ազգային հավաքականի խաղացող և դրա կազմում ոսկե մեդալ նվաճել Ասիայի տղամարդկանց ձեռքի գնդակի 2014 թվականի առաջնությունում, հաջորդ տարում դարձել աշխարհի առաջնության արծաթե մեդալակիր, 2016 թվականին՝ դարձյալ Ասիայի չեմպիոն, ինչպես նաև ամառային օլիմպիական խաղերի մասնակից։ Այս ամենից բացի, Ստոյանովիչը երկու անգամ՝ 2014 և 2018 թվականներին նվաճել է Ասիական խաղերի հաղթողի տիտղոսը։

## Մարզական նվաճումներ
;«Լովչեն»-ի կազմում
* Սերբիայի և Չեռնոգորիայի գավաթակիր - 2002–03 մրցաշրջան
;VfL Gummersbach-ի կազմում
* EHF-ի (Եվրոպայի ձեռքի գնդակի ֆեդերացիայի) գավաթի խաղարկության հաղթող - 2008–09 մրցաշրջան
* EHF-ի գավաթակիրների գավաթի խաղարկության հաղթող - 2009–10, 2010–11 մրցաշրջաններ
;Rhein-Neckar Löwen-ի կազմում
* EHF-ի գավաթի խաղարկության հաղթող - 2012–13 մրցաշրջան
;«Էլ Ջայիշ»-ի կազմում
* Ասիայի ձեռքի գնդակի ակումբների լիգայի առաջնության հաղթող - 2014 թ.

## Ծանոթագրություններ

## Արտաքին հղումներ

* Olympic record
* Goran Stojanović in der Datenbank der Rhein-Neckar Löwen

Կատեգորիա:Օլիմպիական մարզիկներ
Կատեգորիա:Չեմպիոններ
Կատեգորիա:Հանդբոլիստներ
Ֆորբսի վարկածով Ֆրանսիայի 50 խոշորագույն ընկերությունների ցուցակը (2011)

**Ֆրանսիայի խոշորագույն հրապարակային ընկերությունների ցուցակը** կազմվել է «Forbes Global 2000» վարկանիշի հիման վրա, որը հրապարակվել է Forbes ամսագրում 2011 թվականի ապրիլին։ Ցուցակում ներկայացված 50 ընկերություններից 48-ը տեղակայված են Իլ դը Ֆրանս տարածաշրջանում, այդ թվում 30-ը՝ Փարիզում, 18-ը՝ մայրաքաղաքի արվարձաններում, իսկ միայն երկուսը՝ երկրի այլ շրջաններում (մեկը՝ 28-րդ տեղում, մյուսը՝ 49-րդ տեղում)։

## Վարկանիշի կազմման մեթոդաբանություն
2003 թվականից տարեկան կազմվող «Forbes Global 2000» վարկանիշը հաշվարկվում է չորս հիմնական ցուցանիշներով ՝ շրջանառություն, շահույթ, ակտիվ (վերջին 12 ամիսների ընթացքում գրանցված տվյալներ) և շուկայական արժեք (2011 թվականի մարտի դրությամբ կազմած տվյալներ)։ Նաև հաշվի են առնվում դուստր ընկերությունների ցուցանիշները, որոնցում մայր ընկերությունը տնօրինում կամ կառավարում է բաժնետոմսերի ավելի քան 50%-ը։  Սկզբում «Forbes»-ի մասնագետները կազմում են 2000 խոշորագույն ընկերությունների չորս առանձին ցուցակ՝ ըստ յուրաքանչյուրի գրանցած ցուցանիշի։ Այդ ցուցակներում գոյություն ունի նվազագույն անկման շեմ (2011 թվականին եկամտի համար գումարը կազմում էր 3.3 միլլիարդ դոլլար, շահույթի համար՝ 207.9 միլլիոն դոլլար,ակտիվի համար՝ 6.59 միլլիարդ դոլլար և շուկայական արժեքի համար՝ 4.14 միլլիարդ դոլլար)։ «Forbes Global 2000»-ի վերջնական վարկանիշում տեղ հավակնելու համար ընկերությունը պետք է հայտնվի ցուցակներից գոնե մեկում (եթե ընկերությունն ունի սահմանված շեմից ցածր ցուցանիշներ, ապա այդ ցուցակով ստանում է 0 միավոր) ։ Ապա բոլոր չորս ցուցակների միավորները ամփոփվում են, և դուրս է բերվում հանրագումարային միավոր յուրաքանչյուր ընկերության համար, որոնք նվազման կարգով դասավորվում են ամփոփ միավորի մեծությամբ։

## Վարկանիշ

## Պատկերասրահ

## Ծանոթագրություններ

Կատեգորիա:Ֆրանսիայի ընկերություններ
Օրլի Աշենֆելտեր

**Օրլի Աշենֆելտեր** (, ), ամերիկացի տնտեսագետ։ Աշխատանքի տնտեսագիտության, էկոնոմետիկայի և իրավագիտության բնագավառների մասնագետ։

## Կենսագրություն
Օրլի Աշենֆելտերը ծնվել է Սան Ֆրանցիսկոյում։ Փիլիսոփայության դոկտոր, Պրինսթոնի համալսարանի պրոֆեսոր, ԱՄՆ Գիտությունների ազգային ակադեմիայի (2018) և Ամերիկյան փիլիսոփայական ընկերության (2017) անդամ, Էդինբուրգի թագավորական ընկերության և Բրիտանական ակադեմիայի նթղթակից անդամ։ Ամերիկյան տնտեսական ասոցիացիայի նախագահ (2011), նրա պատվավոր անդամ 2007 թվականից։
1990-ականների սկզբից Աշենֆելտերը ակտիվորեն մասնակցել է Չեխիայի Հանրապետությունում դոկտորական կրթության և տնտեսագիտության ոլորտում հետազոտությունների վերականգնման գործընթացին։ Հասարակական գիտությունների ֆակուլտետի գիտական խորհուրդը նրան շնորհել է Պրահայի Չարլզի համալսարանի պատվավոր դոկտորի կոչում 2014 թվականի հունվարի 15-ին։

## Մրցանակներ
* 1984 թվական, Ֆրիշի մեդալ
* 2002 թվական, Բրյուսելի համալսարանի պատվավոր դոկտոր
* 2003 թվական, IZA մրցանակ Աշխատանքի տնտեսագիտության մեջ 
* «Մինսեր» մրցանակ՝ կյանքի նվաճումների համար, Աշխատանքային տնտեսագետների միություն
* Չեխիայի գիտությունների ակադեմիայի Կարել Էնգլիսի մեդալ
*

## Հիմնական աշխատանքներ
* 1981 թվական, Տարեց բնակչության տնտեսական ազդեցությունը. համառոտ հետազոտություն 
* 1997 թվական, Հոդվածների ժողովածու 
*

## Ծանոթագրություններ

## Արտաքին հղումներ
* Страница О. Ашенфельтера на сайте Принстонского университета 
* https://irs.princeton.edu/people/orley-c-ashenfelter
* 
* 

Կատեգորիա:20-րդ դարի ամերիկացի տնտեսագետներ
Կատեգորիա:Ամերիկացի խմբագիրներ
Կատեգորիա:Ամերիկացի տնտեսագետներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Բրիտանական ակադեմիայի թղթակից-անդամներ
Ռուդոլֆ Ցվետկո

**Ռուդոլֆ Ցվետկո** (սլովեներեն՝ *Rudolf Cvetko*. ), սլովենիացի նախկին սուսերամարտիկ, ով հաջողությամբ մասնակցել է 1912 թվականին Շվեդիայի մայրաքաղաք Ստոկհոլմում անցկացված ամառային օլիմպիական խաղերին։ Նա դարձել է օլիմպիական խաղերին մասնակցելու իրավունք ստացած և օլիմպիական մեդալ նվաճած առաջին սլովենիացի մարզիկը։ Օլիմպիադայում հանդես է եկել Ավստրիայի թրասուսերակիրների թիմում և նրա կազմում արժանացել արծաթե մեդալի (առաջին տեղը գրավել և ոսկե մեդալով պարգևատրվել են հունգարացի մարզիկները)։

## Կենսագրություն
Ռուդոլֆը ծնվել է Սենոժեչե քաղաքում, սլովենիացի ոստիկան Յանեզ Ցվետկոյի ընտանիքում։ Մանուկ հասակում ընտանիքով տեղափոխվել է Լյուբլյանա, որտեղ էլ նա ավարտել է տարրական դպրոցը։ Միջնակարգն ավարտել է Տրիեստում, այնուհետև 13 տարի ծառայել Զագրեբում տեղակայված 16-րդ հունգարական (խորվաթական) հետևակային գնդում, արժանացել լեյտենանտի զինվորական կոչման։ 1904 թվականից սկսել է զբաղվել մարզական սուսերամարտով, 1905 թվականին դարձել սուսերամարտի հրահանգիչ, 1908 թվականին՝ մարզաձևի հիմնական մարզիչ։ 1912 թվականին մասնակցել է օլիմպիական խաղերին։ Բանակից զորացրվելուց հետո դասավանդել է Գորիցայի պետական դպրոցում։ Առաջին համաշխարհային պատերազմի սկզբից դարձյալ զորակոչվել է, աչքի ընկել մարտերում, ստացել կապիտանի կոչում, պարգևատրվել «Մարտական ծառայությունների համար» բրոնզե մեդալով։

Առաջին աշխարհամարտից հետո ծառայության է անցել ոստիկանությունում, որտեղ 1926 թվականին արդեն գնդապետի կոչում ուներ։ Թոշակի է անցել, ղեկավարել «Իլլիրիա» մարզական ակումբի սուսերամարտի բաժինը։ Երկրորդ համաշխարհայինից հետո երիտասարդ մարզիկներ է պատրաստել «Տաբոր» մարզական ակումբում, միաժամանակ աշխատել Սլովենիայի սուսերամարտի միությունում։ Բացի այդ, Լյուբլյանայում գործող թատերական արվեստների ակադեմիայում և ֆիզիկական կուլտուրայի ինստիտուտում աշխատել է որպես սուսերամարտի հրահանգիչ։ Բեղմնավոր աշխատանքի համար արժանացել է բազմաթիվ պարգևների։

2012 թվականին Ռուդոլֆ Ցվետկոյին, հետմահու, պավավոր անկյուն են հատկացրել սլովենական սպորտի հերոսների սրահում։

## Ծանոթագրություններ

## Գրականություն
* Enciklopedija Slovenije, s.v. »Cvetko, Rudolf«
* Rudolf Cvetko : zbornik, ur. Tomaž Pavlin, Pomembne osebnosti slovenskega športa, ur. Rajko Šugman (Ljubljana, 2002).

## Արտաքին հղումներ
**Rudolf Cvetko Olympic medals and stats
* Профиль на сайте Databaseolympics.com 

Կատեգորիա:Բնօրինակում անաղբյուր հոդվածներ
Կատեգորիա:Սլովեն մարզիկներ
Կատեգորիա:Սուսերամարտիկներ
Կատեգորիա:Օլիմպիական մարզիկներ
Կատեգորիա:Օլիմպիական մեդալակիրներ
PlayStation Portable

**PlayStation Portable** (ճապ.՝ プレイステーション・ポータブル Pureisute:sen By:taburu), **PSP**, որը նաև հայտնի է որպես PSP FAT; PSP Slim (Slim and Lite); PSP Slim and Lite (Bright); PSP Go; PSP Street-ը ձեռքի տեսախաղերի վահանակ է, որը արտադրվել է Sony Computer Entertainment-ի կողմից։ PlayStation Portable-ը Sony-ի չորրորդ արտադրանքն է PlayStation շարքում։ PSP-ն հայտարարվել է E3 2003 ժամանակ, իսկ առաջին կոնսոլը ցուցադրվել է հանրությանը 2004 թվականի մայիսի 11-ին Sony-ի մամուլի ասուլիսում, որը կազմակերպել էր E3 2004 մաս։ Վահանակը առաջին անգամ վաճառքի է հանվել Ճապոնիայում 2004 թվականի դեկտեմբերի 12-ին, Հյուսիսային Ամերիկայում՝ 2005 թվականի մարտի 24-ին, իսկ PAL շրջաններում՝ 2005 թվականի սեպտեմբերի 1-ին։

PlayStation Portable-ն առաջին ձեռքի խաղային վահանակն էր, որն օգտագործեց Universal Media Disc (UMD) օպտիկական սկավառակը որպես հիմնական պահեստային կրիչ։

2011 թվականի հունվարի 27-ին Sony-ն հայտարարեց հաջորդ շարժական կոնսոլը՝ PlayStation Vita-ն, որը նախկինում հայտնի էր որպես Next Generation Portable (NGP):

## Պատմություն
Sony Computer Entertainment-ը առաջին անգամ հայտարարեց PlayStation Portable-ի մշակման մասին E3 2003-ին նախորդող մամուլի ասուլիսում։ Չնայած նմուշները չներկայացվեցին, Sony-ն հրապարակեց լայնածավալ տեխնիկական մանրամասներ։ Գործադիր տնօրեն Քեն Կուտարագին սարքն անվանել է «21-րդ դարի Walkman»՝ հղում անելով կոնսոլի մուլտիմեդիա հնարավորություններին։ Մի քանի խաղային կայքեր տպավորված էին ձեռքի հաշվողական հնարավորություններով և անհամբեր սպասում էին դրա ներուժին՝ որպես խաղային հարթակ։

1990-ականներին Nintendo-ն գերիշխում էր ձեռքի շուկայում իր Game Boy-ի թողարկումից ի վեր՝ 1989թ.-ին, ունենալով սերտ մրցակցություն միայն Bandai-ի WonderSwan-ի (1999–2003) Ճապոնիայում և Sega-ի Game Gear-ի (1990–2001) միջև։ 1999 թվականի հունվարին Sony-ն թողարկեց կարճատև հաջողակ PocketStation-ը Ճապոնիայում՝ որպես իր առաջին արշավը դեպի ձեռքի խաղերի շուկա։ SNK Neo Geo Pocket-ը և Nokia N-Gage-ը նույնպես չկարողացան կրճատել Nintendo-ի մասնաբաժինը։ Ըստ IDC-ի 2004թ.-ի վերլուծաբանի, PSP-ն «առաջին օրինական մրցակիցն էր Nintendo-ի գերակայության համար ձեռքի շուկայում»։

PSP-ի առաջին հայեցակարգային պատկերները հայտնվեցին Sony կորպորատիվ ռազմավարության հանդիպման ժամանակ 2003թ. նոյեմբերին և ցուցադրեցին հարթ կոճակներով և առանց անալոգային ջոյստիկի մոդելը։ Չնայած որոշ վերանայողներ մտահոգություն հայտնեցին անալոգային փայտիկի բացակայության վերաբերյալ, այս մտավախությունները փարատվեցին, երբ PSP-ն պաշտոնապես ներկայացվեց Sony-ի մամուլի ասուլիսում 2004 թվականի E3-ի ժամանակ։ Sony-ն հրապարակեց 99 ծրագրավորող ընկերությունների ցուցակը, որոնք խոստացել են աջակցել նոր ձեռքի սարքին։ Համաժողովին ցուցադրվեցին նաև մի քանի խաղերի ցուցադրություններ, ինչպիսիք են Konami's Metal Gear Acid-ը և Studio Liverpool's Wipeout Pure-ը։

## Ծանոթագրություններ

Կատեգորիա:Sony
Կատեգորիա:Շարժական մեդիա փլեյերներ
Կատեգորիա:2004 հայտնված արտադրանքներ
Լեա Գոթլիբ

**Լեա Գոթլիբ**  (, ), իսրայելցի հագուստի դիզայներ, մոդելավորող, *Gottex* ընկերության հիմնադիր։

## Կենսագրություն
Լեա Լենկե Ռոթը () ծնվել է հրեական աղքատ ընտանիքում՝ Հունգարիայում՝ Շայոսենթպետերում, 1918 թվականին։ Նա չի կարողացել ստանալ քիմիկոսի կրթություն Բուդապեշտում ծագմամբ հրեա ուսանողների թվի սամանափակման պատճառով և նախապատերազմական տարիներին որպես հաշվապահ աշխատել է անջրանցիկ վերարկուների գործարանում, որը պատկանում էր նրա ամուսնու՝ Արմին Գոթլիբի ընտանիքին։ Հունգարիայի գերմանական օկուպացիայի տարիներին նրա ամուսինը հայտնվել է աշխատանքային ճամբարում, իսկ Լեան երեխաների հետ թաքնվել է Շայոսենթպետերում և Բուդապեշտում։

## Կարիերա
ձախից|մինի|Gottex swimsuits, 1961
մինի|Lea Gottlieb with models
Պատերազմից հետո ընտանիքը վերամիավորվել է և մինչև 1949 թվականին Իսրայել՝ Հայֆա, արտագաղթելը  ամուսինները շարունակել են զբաղվել հագուստի արտադրությամբ Չեխոսլովակիայում։ Նոր երկրում նրանք սկսել են զրոյից․ փոխառված գումարով բացել են անջրանցիկ վերարկուների արտադրություն, բայց տաք կլիմայի պայմաններում արտադրանքը մեծ պահանջարկ չի ունեցել։

1956 թվականին նրանք ներդրել են վերջին փողերը *Gottex* լողափային և լողազգեստային ապրանքանիշի թողարկման համար, որը բերել է նրանց մեծ հաջողություն և ճանաչում։

*Gottex* ապրանքանիշի ներքո արտադրվել են լողազգեստներ, ինչպես նաև սեղմիրաններ, տաբատներ, տունիկաներ, կիսատաբատներ, հագուստի այլ պարագաներ, որոնք լրացնում էին լողազգեստների գիծը։ Լեայի խոսքերով՝ նրա կերպարները ներշնչել են ծաղիկները, արևը և իսրայելի բնական գույները՝ կապույտ ծովը, ոսկե ավազը, կապույտ Գալիլեայի ծովը, քարերի վարդագույն երանգը։

1984 թվականին *Gottex*-ի հասույթը հասել է 40 միլիոն դոլարի, ինչը ընկերությանը ապահովել է իսրայելական լողազգեստների շուկայի ավելի քան 60%-ը և այն դարձրել է ԱՄՆ-ում նորաձև լողազգեստների խոշորագույն արտահանող։ *Gottex*-ի լողազգեստները կրել են արքայադուստր Դիանան, Էլիզաբեթ Թելյորը, Նենսի Քիսինջերը և այլ հայտնիներ։ 1991 թվականի *Gottex*-ի բիզնեսի գրեթե կեսը բաժին է ընկել Միացյալ Նահանգներին։

1997 թվականին Gottex-ը գնել է Լև Լևաևը։ Մեկ տարի անց Գոթլիբը հեռացել է ընկերությունից, համաձայնագրի ժամանակը լրանալուց հետո 85 տարեկան հասակում հիմնադրել է լողազգեստների նոր ապրանքանիշ, որը կրում էր նրա անունը։

Լեա Գոթլիբը մահացել է իր տանը՝ Թել Ավիվում, 2012 թվականի նոյեմբերի 12-ին 94 տարեկան հասակում։

## Ծանոթագրություններ

Կատեգորիա:Իսրայելցի դիզայներներ
Կատեգորիա:Նորաձևության դիզայներներ
Նորթոն Դոջ

**Նորթոն Տաունդշենդ Դոջ** (, ), ամերիկացի տնտեսագետ և կոլեկցիոներ։

## Կենսագրություն
Դոջ Նորթոնը սովորել է Կալիֆոռնիայի Դինգ Սպրինգ քոլեջում, Հարվարդի համալսարանի դոկտոր։ Դասավանդել է Մերիլենդի համալսարանում։ Նա շատ բան արեց արվեստը փրկելու համար, որը տարբերվում է խորհրդային և հետխորհրդային տարածքում սոցիալիստական ռեալիզմի ավանդույթներից։

## Գործունեություն
Դոջ որպես սովետագետ և խորհրդային տնտեսության մասնագետ, հաճախ էր այցելում ԽՍՀՄ։ Իր կնոջ՝ Նենսիի հետ Դոջը ձեռք բերեց ժամանակակից հեղինակների ստեղծագործություններ, որոնք թերագնահատված էին իրենց հայրենիքում։ Սառը պատերազմի տարիներին նրանք տեղափոխվեցին Արևմուտք և այդպիսով կործանումից ու մոռացությունից փրկվեցին խորհրդային արվեստագետների և քանդակագործների ավելի քան 10000 աշխատանքներ։
1995 թվականին Դոջերն իրենց հավաքածուն նվիրեցին Ռատգերսի համալսարանին, որտեղ այն այժմ մշտական ցուցադրվում է *Ջեյն Վուրհիզ Զիմերլիի* արվեստի թանգարանում։
Այս հավաքածուն պարունակում է Խորհրդային Միության ոչ կոնֆորմիստական արվեստի զգալի հավաքածու, որը ներառում է այնպիսի արվեստագետների գործեր, ինչպիսիք են Օլեգ Վասիլևը, Անատոլի Զվերևը, Իլյա Կաբակովը, Վալերի Պյանովը, Օսկար Ռաբինը, Վասիլի Սիտնիկովը, Օլեգ Ցելկովը, Վադիմ Ռոխլին, Միխայիլ Շեմյակինը, Վիտալի Կուլիկովը, Վալենտին Խրուշը, Լեոնիդ Սոկովը, Ալեքսանդր Արխիպենկոն, Նիկոլայ Տրեգուբը և այլն։ Նորթոն Դոջը նկարահանվել է ռուս նկարիչ Վասիլի Սիտնիկովի մասին պատմող «Վասյա» վավերագրական ֆիլմում, ում հետ նա հանդիպել է 60-ական թվականներին Մոսկվայում։

## Հիմնական աշխատանքներ
* 1960 թվական, «Աշխատանքի արտադրողականության միտումները խորհրդային տրակտորային արդյունաբերության մեջ. արդյունաբերական զարգացումն ուսումնասիրելու փորձ» 
* 1966 թվական, «Կանայք խորհրդային տնտեսությունում. նրանց դերը տնտեսական, գիտական և տեխնոլոգիական զարգացման մեջ» 

## Ծանոթագրություններ

## Արտաքին հղումներ
* Информация о коллекции Доджей

Կատեգորիա:Ամերիկացի հավաքորդներ
Կատեգորիա:Ամերիկացի տնտեսագետներ
Կատեգորիա:Տնտեսագետներ